En 50-årig kvinde er ved Retten i Hjørring blevet varetægtsfængslet i fire uger i surrogat på en psykiatrisk afdeling. Hun er sigtet for forsøg på manddrab på en 21-årig mand torsdag. Retten i Hjørring valgte efter ønske fra både anklager og forsvarer at nedlægge referatforbud under grundlovsforhøret, og det er således ikke muligt at fortælle yderligere oplysninger fra dagens retsmøde. TV2/Nord kunne torsdag skrive, at kvinden havde overfaldet den 21-årige med en kniv, og at den 21-årige en overgang var i livsfare, men at han torsdag omkring klokken 17 var uden for livsfare.
Retten i Hjørring nedlagde referatforbud i sag om drabsforsøg.